**22621 INSTITUT ZA RAZVOJ I MEĐUNARODNE ODNOSE (IRMO)**

**Obrazloženje općeg dijela financijskog plana**

**UVOD - sažetak djelokruga rada ustanove u znanosti**

IRMO provodi znanstvena teorijska i primijenjena istraživanja u području društvenih znanosti (polje ekonomija, politologija i sociologija), a prema sadržaju i temama podržanim od strane Ministarstva znanosti i obrazovanja (MZO) Republike Hrvatske (RH).

Glavna područja znanstvenih teorijskih i primijenjenih istraživanja IRMO-a obuhvaćaju znanstvena teorijska i primijenjena istraživanja suvremenih međunarodnih ekonomskih, političkih i kulturnih odnosa i suradnje za održivi razvoj od interesa za razvoj Hrvatske. Istraživanja se provode sukladno trima temeljnim programskim linijama kroz sedam zasebnih tema.

|  |  |
| --- | --- |
| **LINIJE** | **TEME** |
| **1. Međunarodni okviri gospodarskog razvoja i suradnje** | 1.1. Integracije Europske unije (EU) i inicijative regionalne suradnje1.2. Kohezijska politika Europske unije i okolišni aspekti razvoja Republike Hrvatske1.3. Aspekti restrukturiranja gospodarstva i konkurentnost |
| **2. Međunarodni okviri razvoja kulture i komunikacije** | 2.1. Globalni utjecaji i lokalne kulturne promjene2.2. Komunikacijska i medijska obilježja suvremenih društvenih procesa |
| **3. Međunarodni politički odnosi** | 3.1. Hrvatska u odnosu na globalne i regionalne političke izazove3.2. Aspekti nacionalne sigurnosti |

Teorijska i primijenjena znanstvena istraživanja koja provodi IRMO odvijaju se kroz 5 organizacijskih cjelina - 4 znanstvena odjela (Odjel europskih integracija, Odjel resursne ekonomije, zaštite okoliša i regionalnog razvoja, Odjel međunarodnih gospodarskih i političkih odnosa i Odjel kulture i komunikacije) i rad službi podrške.

Trenutačno je u IRMO-u zaposlen 44 djelatnik. 32 djelatnika zaposlena su na istraživačkim radnim mjestima. Od navedenih istraživačkih radnih mjesta, dva se radna mjesta asistenta financiraju iz sredstava Hrvatske zaklade za znanost. Poslove stručnih službi (tajništvo, knjižnica i dokumentacija, financije i računovodstvo) obavlja 11 djelatnika.

U idućem trogodišnjem razdoblju očekuje se povećanje ukupnog broja djelatnika.

**Interni znanstveni projekti**

* Znanstvena istraživanja unutar IRMO-a u narednom razdoblju provodit će se kroz četiri interna znanstvena projekta koji su opisani u nastavku.

**Bit i boje održivog regionalnog razvoja u Republici Hrvatskoj (BORE)**

Voditeljica projekta: dr. sc. Sanja Maleković

U okviru projekta kontinuirano će se pratiti recentna znanstvena istraživanja i ostvarivanje održivog razvoja kroz okolišnu, gospodarsku, društvenu i kulturnu dimenziju na globalnoj i nacionalnoj razini. Podizat će se razumijevanje i znanja o novim razvojnim temama u društvu i gospodarstvu, a koje su relevantne za održivi regionalni razvoj Hrvatske. Time će se pridonijeti usvajanju i praktičnoj primjeni novih pristupa i koncepata s ciljem omogućavanja promptnih znanstveno-istraživačkih odgovora na ključne promjene relevantne za održivi okoliš, društveni i gospodarski lokalni i regionalni razvoj, te održivi razvoj kroz kulturu.

**Utjecaji europskih politika na socio-ekonomski razvoj i javne politike u Hrvatskoj (EUROIMPACT)**

Voditelj projekta: dr. sc. Jakša Puljiz

Kohezijska politika najvažnija je investicijska politika Europske unije, koja svojim djelovanjem uvelike utječe na obrasce socio-ekonomskog razvoja država članica, a posebice onih slabije razvijenih. Osim izravnog doprinosa jačanju investicijskog potencijala država članica, njezin se utjecaj dodatno očituje u promjenama investicijskih politika država članica u pogledu pristupa planiranju, provedbi i evaluaciji ulaganja te kroz promjene ulagačkog okruženja kao rezultata niza uvjetovanosti koje donosi sama kohezijska politika. Predloženi projekt uključuje sustavnu analizu utjecaja kohezijske politike na socio-ekonomski razvoj kao i evoluciju politika javnih investicija u novim zemljama članicama. Na taj će način doprinijeti boljem razumijevanju indirektnih utjecaja koje politika ima na države članice EU-a.

**Interdisciplinarna istraživanja kulturnih i medijskih politika i praksi: razvojni i demokratski potencijali (CULTMED**)

Voditeljica projekta: dr. sc. Aleksandra Uzelac

Projekt CULTMED obuhvaća istraživanja vezana uz razvoj kulture i kulturne politike, medija i medijske politike u Hrvatskoj te definira lokalno, regionalno, nacionalno, europsko i globalno okružje hrvatske kulture i medija. To uključuje analizu: kulturnih i medijskih politika i strategija u Hrvatskoj i EU-u; kulturnih i kreativnih industrija; kulturne baštine kao razvojnog resursa; te ekonomiju kulture i procese donošenja odluka koji uvjetuju pravce kulturnog razvoja. Posebna će se pozornost posvetiti ishodištima i uzrocima promjena u kulturnoj i medijskoj politici, kao i zaokretima u konceptima, orijentacijama i paradigmama kulturne i medijske politike koji su u međudjelovanju s drugim javnim politikama, te na njih imaju transverzalni utjecaj. Kroz projekt će se uspostaviti dva centra za istraživanja putem kojih će se provoditi projektne aktivnosti: CULTURELINK i CEMEDIG.

**Međunarodni odnosi – odrednice otpornog održivog razvoja (MO4R)**

Voditeljica projekta: dr. sc. Ana-Maria Boromisa

Projekt "Međunarodni odnosi – odrednice otpornog održivog razvoja" (MO4R) usredotočen je na identifikaciju i analizu ekonomskih, političkih, sigurnosnih, kulturnih te ostalih društvenih procesa za ostvarivanje održivog razvoja i jačanje otpornosti Republike Hrvatske u regionalnom i međunarodnom kontekstu. Ključna područja istraživanja odnose se na: (i) stabilnost i sigurnost (ciljevi UN-a za održivi razvoj 9, 11, 16 i 17), (ii) konkurentnost i inovacije (ciljevi 8, 9, 11, 12), te (iii) globalne izazove i međunarodni kontekst (ciljevi 6, 7, 10, 13, 14, 16, 17). U manjoj su mjeri obuhvaćena i pitanja vezana za lokalne kulturne, društvene i prirodne resurse i njihovo korištenje (ciljevi 3, 4, 5, 11, 1). U okviru projekta uspostavit će se Centar za migracijske studije. Projektne aktivnosti će, uz znanstvena istraživanja, obuhvatiti i diseminaciju i širenje znanja, te popularizaciju znanosti

Financijski plan temelji se na Programskom ugovoru koji je IRMO potpisao s Ministarstvom znanosti i obrazovanja 8. prosinca 2023. godine te na godišnjem planu rada IRMO-a za 2024. godinu.

Ovi dokumenti sadrže okvir poslovanja IRMO-a u 2025. godini s mjerljivim pokazateljima vezano za ostvarenje Programskog ugovora i rezultate znanstvenih istraživanja.

U Strategiji razvoja IRMO-a do 2027. godine zaposlenici su oblikovali misiju i viziju:

|  |
| --- |
| **MISIJA IRMO-a*****Razvoj i prijenos znanja i vještina za kompetentnu znanstvenu interpretaciju suvremenih međunarodnih ekonomskih, političkih i kulturnih odnosa i suradnje za održivi razvoj od interesa za razvoj Hrvatske.*** |
| **Vizija IRMO-a*****IRMO je izvrsna europska znanstveno-istraživačka institucija na području međunarodnih odnosa i suradnje za održivi razvoj.*** |

U sljedeće tri godine, IRMO se opredijelio za provedbu znanstvenih teorijskih i primijenjenih istraživanja suvremenih međunarodnih ekonomskih, političkih i kulturnih odnosa i suradnje za održivi razvoj od interesa za razvoj Republike Hrvatske. Polazeći od pretpostavke da bi glavni ciljevi znanstvene politike RH trebali biti postavljeni u okvirima europskih politika, IRMO se u sljedećem petogodišnjem razdoblju opredijelio za veću učinkovitost znanstvenika i primjenjivost znanstvenih istraživanja za razvoj Republike Hrvatske kroz poticanje istraživačkih partnerstava i jačanje sustava potpore mladim istraživačima, snažno povezivanje znanosti i gospodarstva i njihov usklađen razvoj te za intenzivnije sudjelovanje hrvatskih znanstvenika u okvirnim programima Europske unije.

Nastavno su prikazani institucijski strateški ciljevi i rezultati predviđeni Programskim ugovorom u predstojećem planskom razdoblju programskog financiranja.

**Tablica: Pokazatelji ostvarenja posebnih ciljeva i projekcije za razdoblje 2024. - 2027.**

|  |  |  |  |  |  |
| --- | --- | --- | --- | --- | --- |
| **Posebni cilj** | **Pokazatelj ishoda za strateške ciljeve i rezultata za posebne ciljeve**  | **Izvor podatka**  | **Početna vrijednost****2018. - 2022.** | **Vrijednost na ključnoj točki ostvarenja** **31. 12. 2025.** | **Ciljana vrijednost 2024. - 2027.** |
| **Strateški cilj 1: Podizanje znanstvene izvrsnosti** |
| 1.1. Podizanje sudjelovanja javnih znanstvenih instituta u kompetitivnom projektnom financiranju | Broj uspješnih projektnih prijava na kompetitivne izvore financiranja (od čega: ERC, ostali međunarodni programi) | Godišnji izvještaj o radu IRMO-a | 11 | 6 | 12 |
| Broj znanstvenih radova u časopisima indeksiranim u SCOPUS-u i WoS-u, ostalim časopisima te međunarodno recenziranim zbornicima i knjigama | Godišnji izvještaj o radu IRMO-a | W/S radovi: 65Ostali radovi: 9Konferencije: 18Autorske, uredničke knjige i priručnici: 20 | W/S radovi: 35Ostali radovi: 3Konferencije: 15Autorske, uredničke knjige i priručnici: 10 | W/S radovi: 70Ostali radovi: 5Konferencije: 30Autorske, uredničke knjige i priručnici: 23 |
| 1.3. Jačanje međunarodne znanstvene suradnje i znanstvene aktivnosti | Broj uspješnih međunarodnih projektnih prijava u suradnji s međunarodnim partnerima | Godišnji izvještaj o radu IRMO-a | 7 | 5 | 10 |
| 1.4. Jačanje ljudskih potencijala za znanstveni rad  | Broj znanstvenika koji su stekli poslijediplomsku kvalifikaciju ili završili postdoktorsko usavršavanje izvan matičnog javnog visokog učilišta, odnosno javnog znanstvenog instituta | Godišnji izvještaj o radu IRMO-a | 0 | 2 | 3 |
| 1.5. Jačanje ljudskih potencijala stručnih službi  | Broj projektnih prijava koje su ostvarene u suradnji sa stručnim službama IRMO-a | Godišnji izvještaj o radu IRMO-a | 11 | 6 | 12 |
| 1.8. Jačanje interdisciplinarnosti znanstveno-istraživačkog rada | Broj uspješnih projektnih prijava za interdisciplinarne znanstvene projekte | Godišnji izvještaj o radu IRMO-a | 6 | 4 | 8 |
| **Strateški cilj 2: Jačanje suradnje s gospodarstvom te razvoj nacionalnog i regionalnog identiteta i kulture** |
| 2.1. Poticanje provedbe primijenjenih znanstveno-istraživačkih aktivnosti, uključujući projekte suradnje s gospodarstvom | Broj uspješnih projektnih prijava za projekte primijenjenih istraživanja (od čega: projekti u suradnji s gospodarstvom ili u kulturi i obrazovanju) | Godišnji izvještaj o radu IRMO-a | 64 | 35 | 70 |
| 2.3. Unaprjeđenje pružanja znanstvenih, istraživačkih ili tehnoloških usluga na slobodnom tržištu uključujući usluge za razvoj kulture i obrazovanja  | Vrijednost projekata za usluge gospodarstvu i javnim tijelima u razvoju kulture i obrazovanja  | Godišnji izvještaj o radu IRMO-a | 800.000 EUR | 500.000 EUR tijekom dvije godine  | 1.000.000 EUR tijekom 4 godine  |
| **Strateški cilj 4: Jačanje društvene odgovornosti** |
| 4.1. Rad na aktivnostima od nacionalnog značaja | Broj formaliziranih suradnji s tijelima državne uprave i javnog sektora | Godišnji izvještaj o radu IRMO-a | 2 | 1 | 3 |
| 4.4. Digitalizacija poslovanja | Broj provedenih postupaka digitalne transformacije poslovanja | Godišnji izvještaj o radu IRMO-a | 3 | 6 | 7 |
| 4.6. Popularizacija znanosti | Broj aktivnosti popularizacije znanosti | Godišnji izvještaj o radu IRMO-a | 31 publikacijaIRMO aktualnoIRMO Brief48 brojeva godišnje | 20 publikacija IRMO aktualno24 publikacije IRMO Brief | 40 publikacija IRMO aktualno48 publikacija IRMO Brief |
| **Institucijski cilj**  |
| Suradnja u pripremi i provedbi obrazovnih programa s visokim učilištima | Broj suradnji u studijskim programima | Godišnji izvještaj o radu IRMO-a | 2 | 2 | 3 |

*Izvor: Programski ugovor IRMO-a, 2023. godine*

**OBRAZLOŽENJE PROGRAMA**

**2.1. Obrazloženje općeg dijela financijskog plana**

U financijskom planu za 2025. godinu za provedbu jedinstvenog programa IRMO-a planirani prihod iznosi 2.691.264 EUR što je 8 posto više od plana za 2024. godinu; planirani donos u 2025. godini je 420.000 EUR; ukupni rashodi planirani su u iznosu od 2.820.384 EUR što je 5,88 % više od plana 2024. godine. Ukupni planirani prihod sastoji se od prihoda za programsko financiranje IZVOR 11 (A622150), u iznosu od 2.180.472 EUR, IZVOR 581 (A622152) u iznosu od 94.112 EUR; IZVOR 31 (A622151) u iznosu od 30.900 EUR; te prihoda od samostalne djelatnosti IZVORI 31; 51; 52; (tuzemstvo i inozemstvo) (A622153;) u iznosu od 385.780 EUR.

U financijskom planu za 2026. godinu za provedbu jedinstvenog programa IRMO-a planirani prihod iznosi 2.692.337 EUR, planirani donos iz 2025. godine je 290.880 EUR, dok su ukupni rashodi planirani u iznosu od 2.763.571 EUR. Ukupni planirani prihod čine: prihod za programsko financiranje IZVOR 11 (A622150) u iznosu od 2.180.472 EUR, IZVOR 581 (A622152) u iznosu od 95.185, IZVOR 31 (A622151) u iznosu od 30.900 EUR te prihodi od samostalne djelatnosti IZVORI 31; 51; 52; (tuzemstvo i inozemstvo) (A622153) u iznosu od 385.780 EUR.

U financijskom planu za 2027. godinu za provedbu jedinstvenog programa IRMO-a planirani prihod iznosi 2.597.152 EUR, planirani donos iz 2026. g. je 219.646 EUR, dok su ukupni rashodi planirani u iznosu od 2.622.746 EUR. Ukupni planirani prihod sastoji se od prihoda za programsko financiranje IZVOR 11 (A622150) u iznosu od 2.180.472 EUR, EUR; IZVOR 31 (A622151) u iznosu od 31.110 EUR te prihoda od samostalne djelatnosti IZVORI 31; 51; 52; (tuzemstvo i inozemstvo) (A622153) u iznosu od 385.570 EUR.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Plan 2024. | Plan 2025. | Plan 2026. | Plan 2027. | IndeksPLAN 2025. / PLAN 2024. |
| **PRIHOD** | **2.160.923** | **2.489.177** | **2.691.264** | **2.692.337** | **2.597.152** | 1,08 |
| DONOS |  | 410.000 | 420.000 |  290.880 |  219.646 | - |
| ODNOS |  | 235.486 | 290.880 |  219.646 |  194.052 | - |
| **RASHOD** | **2.001.096** | **2.663.691** | **2.820.384** | **2.763.571** | **2.622.746** | 1,06 |